Urmareste Modifică dimensiunea fontului: Play

Riga, 6 nov /Agerpres/ - Premierul Dacian Cioloş a discutat sâmbătă seara, la Riga, cu omologul său chinez Li Keqiang, continuarea cooperării între România şi China în domeniul energiei nucleare şi termice, transmite agenţia Xinhua. Cei doi au avut o întrevedere bilaterală în marja reuniunii şefilor de guverne din statele Europei Centrale şi de Est şi China, în format 16+1, organizată în Letonia.



Cioloş a arătat că România doreşte să colaboreze cu China pe baza unor relaţii de prietenie şi este deschisă investiţiilor chineze în infrastructură, cum ar fi cea portuară, şi cooperării în domeniul turismului. El a precizat că proiectele româno-chineze majore vizează energia nucleară şi termică.



Li a declarat că ţara sa consideră foarte importantă cooperarea cu România şi este gata să întărească integrarea strategiilor de dezvoltare ale celor două state şi să intensifice cooperarea în domeniile energiei şi procesării avansate a produselor agricole. China promovează o creştere echilibrată a comerţului bilateral.

AGERPRES/(AS - editor: Marius Hosu)